Elraboltak egy pécsi nõt és a gyerekét
Három férfi elrabolt egy nõt és annak gyerekét Pécsen, a nõ párját pedig megverték. A nõt a korábbi párja és annak két rokona rabolta el. A férfi így akarta elérni, hogy a nõ visszamenjen hozzá.
Egy pécsi férfi hívta fel a rendõrséget hétfõ délelõtt, mert három férfi elvette a telefonját, megverték, és elrabolták az élettársát és annak gyerekét. A rendõrök még a helyszínen elfogtak egy 22 éves lenti férfit, majd a 6-os fõúton Szigetvár közelében egy 26 éves lenti és egy 27 éves pákai férfit.

A nyomozás során kiderült, hogy a pákai férfi és két rokona elmentek a korábbi élettársához Pécsre, ahol a nõt és a gyerekét betuszkolták egy autóba, és nem engedték õket kiszállni. Ezt a nõ jelenlegi élettársa megpróbálta megakadályozni, de a pákai férfi megütötte, amitõl eltört az orra, majd elvette a telefonját is. Ezután az emberrablók elindultak Pákára.

Miután elfogták õket, a 27 éves férfi elmondta, hogy így akarta elérni, hogy a nõ visszamenjen hozzá, a rokonai pedig segítettek neki.

A három férfi ellen többrendbeli személyi szabadság megsértése miatt, a 27 éves férfi ellen pedig kifosztás és súlyos testi sértés miatt is nyomoz a rendõrség.
rendõrség emberrablás krimi Pécs szerelem